tartuNLP/wikipedia-smugri-20251201 huggingface dataset:
Saflooriõli

Saflooriõli on õli, mida toodetakse värvisafloori ("Carthamus tinctorius") õlirikastest seemnistest. Kasutatakse toiduvalmistamisel, kosmeetikas, toiduainetetööstuses ja kunstitarbena.
Omadused.
Saflooriõli on erinevalt paljudest taimsetest õlidest lõhna ja maitseta, rafineerimata õli on värvuselt kuldkollane, rafineeritud õli kahvatukollane. Toiteväärtuselt sarnaneb päevalilleõliga. Võrreldes teiste taimsete toiduks kasutatavate õlidega on saflooriõlil kõrgem suitsupunkt.
Õli sisaldab palju mono- ja polüküllastamata rasvhappeid (oleiinhape, linoleiinhape) ning oomega-3- ja oomega-6-rasvhappeid. Sisaldab palju K-vitamiini, mis aitab kaltsiumil luudesse ja hammastesse talletuda, samuti antioksüdanti E-vitamiini, mis aitab peletada vähktõbe ning puhastab organismi mürkainetest..
Põllumajanduses eristatakse kaht värvohaka vormi, millest saadakse eri tüüpi õli. Üks on rikas monoküllastamata rasvhappeist, nagu oleiinhape (vormi nimetatakse inglise keeles "oleic safflower"), ja teine sisaldab rohkem polüküllastamata rasvhappeid, nagu linoleiinhape (inglise keeles on see vorm "linoleic safflower" või "lino safflower"). Oleiinhapperikkamat saflooriõli soovitatakse kasutada toiduks, linoleiinhapet rohkem sisaldavat kasutatakse õlivärvides.
Kasutamine.
Kuna saflooriõlil puudub oma maitse ja lõhn, kasutatakse seda näiteks salatikastmena. Kõrge suitsupunkti tõttu on ka praadimisõliks sobiv, näiteks frittimisel.
Saflooriõli kasutatakse toiduainetetööstuses margariini tootmisel.
Kosmeetikas kasutatakse saflooriõli massaažiõlina ja nahahoolduses, see on kerge ning hästiimenduv õli, mis pehmendab ja niisutab kuiva nahka, jätmata sellele rasvast kihti. See sobib hästi rasuse ja aknelise naha hooldamiseks, sest ei ummista poore. Vähendab naha niiskusekadu ja taastab selle elastsuse, aktiveerib nahaalust vereringet. Kasutatakse ka juuste hooldamiseks, kuna toidab juukseid ning annab neile tagasi läike.
Saflooriõli põletikuvastase toime tõttu kasutatakse välispidiselt ka tõsisemate nahaprobleemide, näiteks rosaatsea või ekseemi korral. Leevendab punetust ja valu. Saflooriõli kuulub ka paljude välispidiste naharavimite koostisse.
Värvisafloorist toodetud õli kasutatakse ka õlimaalis ja õlivärvide sideainena. Võrreldes linaseemneõliga on saflooriõli vähem kollase tooniga. Õlivärvide koostises aitab heledatel värvipigmentidel säilitada tooni puhtust ja vähendada värvuse muutumist. Saflooriõli lisab värvidele läiget ja läbipaistvust.
Leeu-Gamka

Leeu-Gamka on asula Lõuna-Aafrika Vabariigis Lääne-Kapimaa provintsis Kesk-Karoo ringkonnas.
Asula on saanud alguse 1879. aastal rajatud raudteejaamast.
Lõuna-Aafrika Vabariigi 2011. aasta rahvaloenduse andmetel oli Leeu-Gamka elanikest värvilisi 91,3%, mustanahalisi aafriklasi 4,1%, valgeid 2,3%, India või Aasia päritolu inimesi 1,0% ja teisi 1,2%. Afrikaani keelt pidas emakeeleks 94,9% inimestest, inglise keelt 2,5%, koosa keelt 1,2% ja teisi keeli 1,4%.,
Mooste Elühelü

Mooste Elohelü (ka Moisekatsi Elohelü, Põlva Folkfest) on rahvamuusikatöötluste festival, mis toimub Põlva maakonnas Mooste asulas. Festivali korraldab Folgisellide Selts.
Esimene festival toimus 1999.
Kevadümin

Kevadümin (varasema nimega "Laululind") on ülesaaremaaline noorte solistide konkurss. 
Konkurssi korraldab Ester Soe. Võistlusel osalevad solistid vanuses 3–19.
Kuninglik Kvintett

Kuninglik Kvintett on Eesti ansambel (kvintett).
Ansambel asutas 1991 aasta Erki Pehk, esialgse nimega "P.E.H.K Projekt".
Bad Orange

Bad Orange on Eesti ansambel.
Ansambel asutati 2004.
Follow Me

Follow Me (ingliskeelne fraas tähenduses 'järgne mulle') võib tähendada järgmist:
Follow Me (ansambel)

Follow Me on Eesti ansambel.
Ansambli moodustavad Yuri Podorvanov (kitarr ja laul) ja Anna Geeva (laul).
Inglitolm

Inglitolm on Eesti ansambel.
Ansambel mängib diskohitte rahvapillidel (ukulele, mandoliin, akordion, kitarr, tuuba, viiul) ja annab kontserte.
Ansambel asutati 2014.
Jahimehed (ansambel)

Jahimehed on Eesti ansambel.
Ansambel asutati 1992.
Kirtana Rasa

Kirtana Rasa on Eesti ansambel.
Ansambel asutati 2002.
Ansambel on esitanud India muusikaga seonduvat.
Los Amigos

Los Amigos on Eesti ansambel.
Ansambel asutati 1996.
Hans Lintrup

Hans Lintrup (1. juuli 1778 Søllerød, Taani – 25. november 1855 Vana-Vigala mõis) oli Taanist pärit aednik, kes elas ja töötas Eestis.
Ta oli õppinud Taani kuninga õukonnaaedniku Peter Lindegaardi juures. Töötas Tallinnas ja mitmes Eestimaa mõisas (Jädivere, Võivere, Vana-Vigala jt). Viimastel eluaastatel elas Vana-Vigala mõisas, kus tema plaanide järgi rajati Vana-Vigala Hirvepark.
Kohtuekspertiis

Kohtuekspertiis on tegevus, mille käigus uurib ekspert menetlusasjades olemasolevat materjali ja kujundab selle põhjal professionaalse arvamuse, mida nimetatakse eksperdiarvamuseks.
Kohtuekspertiisi teeb ekspert. Ekspert osaleb uurimistoimingus, rakendades mitteõiguslikke teadmisi. Asitõendite või kuriteojälgede uurimiseks ja kogumiseks kasutab ekspert eri tehnikavahendeid. Lisaks ekspertiisiks vajalike lähteandmete kogumisele võib ekspert aidata uurijat uurimistoimingu strateegia planeerimisel. Ekspertiisid, milleks on ekspertiisiasutustel pädevus, sätestab kohtuekspertiisiseadus.
Kohtuekspertiisi liigitamine.
Kohtuekspertiiside liigid ja alaliigid on sätestatud riiklikus ekspertiisiasutustes tehtavate ekspertiiside loetelus. Kohtuekspertiisi peamisi liike on neli: kohtuarstlik ekspertiis, kohtubioloogiaekspertiis, kohtukeemiaekspertiis ja kriminalistikaekspertiis, mis jagunevad omakorda liikideks ja alaliikideks. Lisaks võib asutus teha muid ekspertiisiasutuste põhimääruses ette nähtud ekspertiise.
Kohtuarstlik ekspertiis koosneb neljast alaliigist:
Kohtubioloogiaekspertiisi alaliik on DNA-ekspertiis.
Kohtukeemiaekspertiis sisaldab viit alaliiki:
Kriminalistikaekspertiis koosneb 16 alaliigist:
Kohtuekspertiis kriminaalmenetluses.
Ekspertiis korraldatakse määruse alusel, mille annab menetleja. Menetlejal ei ole lubatud ekspertiisi määramisest keelduda, kui asjaolu tuvastamine ekspertiisiga võib olla suure tähtsusega asja lahendamisel. Et koguda kohtupsühhiaatria- või kohtuarstlikuks ekspertiisiks materjali, võib vajaduse korral paigutada isiku sundkorras raviasutusse. Samuti võidakse ekspertiisi tegemiseks kaevata ametlikust matmiskohast välja laip. Kui uurimisasutus on menetlustoimingu käigus kogunud jälgi ja proove, mis on isikustamata, võidakse need säilitada. Ekspertiisiks võidakse võtta võrdlusmaterjali. Selle eesmärk on koguda võrdlusjälgi ja -proove, mis on vajalikud ekspertiisiks või uuringuks.
Kohtuekspertiisi tegemine Eestis.
Eestis teeb kohtuekspertiisi Eesti Kohtuekspertiisi Instituut (lühend EKEI). Instituudis tehakse muu hulgas mitmesuguseid uuringuid, näiteks alkoholiuuring, bioloogiauuring, DNA-, raamatupidamis-, dokumendi-, histoloogia-, hääle-, infotehnoloogia- ja jäljeuuring ning kohtuarstlik lahang. Instituudis tehakse järgmisi ekspertiise:
EKEI-st tellivad tööd tavaliselt nii kohtu, prokuratuuri ja uurimisasutuste kui ka kohtuvälised menetlejad.
Nine Lives (ansambel)

Nine Lives on Eesti ansambel.
Ansambel asutati 1994.
Nukker Kukeke

Nukker Kukeke on Eesti ansambel.
Pasadena (ansambel)

Pasadena on Eesti ansambel.
Smile (ansambel)

Smile on Eesti ansambel.
Ansambel asutati 1996.
Rahvusnimekiri

Rahvusnimekiri on Eestis elavate või Eestis elanud vähemusrahvustesse kuuluvate või kuulunud isikute nimekiri. Terminiga tähistatakse nii 1925. aasta vähemusrahvuste kultuuromavalitsuse seaduse kui ka 1993. aasta vähemusrahvuse kultuuriautonoomia seaduse alusel koostatatud nimekirju.
1925. aasta seadus.
Esimesena käsitleti rahvusnimekirjadesse puutuvat 1925. aasta 12. veebruaril vastu võetud vähemusrahvuste kultuuromavalitsuse seadus ja sama aasta 8. juunil vastu võetud rahvusnimekirjade pidamise määrus. Rahvusnimekirja kandmine oli kultuuromavalitsuse liikmestaatuse saamise alus ja selleaegne register koosnes kahest osast: täiskasvanuid hõlmav register A ning register B laste jaoks. Nimekirja kandmise eeldus oli Eesti Vabariigi kodakondsus. Selleks, et end ise registrisse kanda, pidi inimene olema 18 aastat vana. Lapsed lisati registrisse koos vanematega ning pärast 18-aastaseks saamist tuli neil aasta jooksul kinnitada oma soov jääda liikmeks.
1931. aastal seadust muudeti, tõstes rahvusnimekirjadesse kandmise ea 20. eluaastani. Aasta hiljem muutus kohustuslikuks isikute elukohaandmete kandmine rahvusnimekirjadesse.
1993. aasta seadus.
Vähemusrahvuse kultuuriautonoomia seaduse järgi peavad rahvusnimekirja koostama kas rahvuslikud kultuuriühingud või nende liidud. Isik kantakse rahvusnimekirja isikliku avalduse alusel ja vanemate soovil kantakse sinna ka nende alla 15-aastased lapsed. Omal soovil on võimalik end ka rahvusnimekirjast kustutada. Peale selle kustutatakse isik nimekirjast surma, Eesti kodakondsusest loobumise või alaliselt välisriiki elama asumise korral.
Rahvusnimekiri on oluline vähemusrahvuse kultuuriomavalitsuse valimistel, kuna nimi kantakse valijate nimekirja just rahvusnimekirja alusel. Kui nõusoleku enda nime kandmiseks valijate nimekirja annab vähem kui pool rahvusnimekirja kuuluvatest isikutest, siis kultuuriomavalitsuse valimisi korraldada ei saa.
Kehtiva seaduse alusel peab valitsus lõpetama sellise kultuuriomavalitsuse tegevuse, milles alaliselt Eestis elavate vähemusrahvusse kuuluvate isikute arv on rahvusnimekirja alusel viimase viie aasta jooksul olnud alla 3000. Seaduses ei käsitleta aga kõiki vähemusrahvusi võrdsetel alustel. Nimelt võivad selle järgi moodustada oma vähemusrahvuse kultuuriomavalitsuse: "saksa, vene, rootsi ja juudi vähemusrahvusest isikud ja nendest vähemusrahvustest isikud, kelle arv on üle 3000". See on üks põhjustest, miks Eestis elavatel soomlastel on raskusi oma kultuuriomavalitsuse loomisega. Samas said rannarootslased moodustada oma Eestirootslaste Kultuuriomavalitsuse vaatamata sellele, et rahvusnimekirja kuulus 2016. aasta seisuga ligikaudu 600 inimest, kellest vaid 450 olid kantud ka valimisnimekirja.
1993. aasta seadusest lähtuv rahvusnimekirjade pidamise ja kasutamise kord kinnitati valitsuses 1996. aastal. Sellega pandi vähemusrahvuse kultuuriomavalitsusele kohustus kontrollida ja täpsustada rahvusnimekirja iga aasta esimesel kvartalil.
The Skyline

The Skyline on 2016. aastal asutatud Eesti ansambel.
Ansambel The Skyline on peobänd, repertuaaris rokk- ja popmuusikapalu nii eesti kui inglise keeles. Ansambli asutasid 2016 Raul Arras ja Joanna Tigane. Ansambli põhikoosseisu kuuluvad lisaks basskitarrist Raul Arrasele laulja Joanna Tigane ja kitarrist Avo Hani. Ansambli koosseisu on kuulunud ka trummarid Karvin Lillepea, Siim Jõgioja, Toomas Rull, Toomas Laumets ja Sulev Hermaste. Ansamblis on kaasa löönud kitarrist Marko Allikson ning lauljad Kristi Raias ja Maria Volmer.
The Skyline andis 2021. aastal välja omaloomingulise albumi "Sõidame siit kaugele".
Piccolo Kvintett

Piccolo Kvintett on Eesti suupilliansambel (kvintett).
Apostill

Apostill (vpr. "apostiller", lad. "postilla") on tunnistus, mis väljastatakse ametlikule dokumendile, mida soovitakse kasutada välisriigis. Apostilliga kinnitatakse, et dokumendile on alla kirjutanud selleks pädev isik. Apostill muudab ühes riigis kehtiva avaliku dokumendi kasutatavaks ka teistes riikides, mis on samuti ühinenud apostilli konventsiooniga.
1. detsembrist 2017 on kasutajatele avatud iseteenindusportaaliga e-apostilliregister.
Apostilli konventsioon.
Välisriigi avalike dokumentide legaliseerimise nõude tühistamise konventsioon on riikide vahel sõlmitud lepe, mille eesmärk on lihtsustada avalike dokumentide kasutamist võõrriikides. Eesti ühines konventsiooniga 2001. aastal. Konventsiooniga ühinenud riikide nimekiri on esitatud Haagi Rahvusvahelise Eraõiguse Konverentsi kodulehel.
Protseduur.
Alates 1. jaanuarist 2010 apostillivad avalikke dokumente Eestis notarid. Apostilli väljastamiseks tuleb notarile esitada taotlus koos apostillimist vajava dokumendiga, ilma dokumendita ei saa notar avaldust menetlusse võtta. Taotlust saab edastada isiklikult, posti teel, e-postiga või iseteenindusportaalis (https://notar.ee/apostill). Kinnitada saab ainult originaaldokumenti või selle ametlikult kinnitatud ärakirja, lisaks ka dokumentide väljavõtteid ja -trükki. Notari kinnitatud dokumentide koopiate ja originaaldokumendi apostilliga kinnitamisel on tulemused erinevad. Notari kinnitatud koopia puhul saab apostilliga kinnitada üksnes selle kinnitanud notari pädevust, mitte dokumendi originaali väljaandja pädevust. Eestis on dokumentide apostilliga kinnitamine paika pandud justiitsministri määrusega.
Apostilli vorm.
Apostill on tempel või prinditud vorm, mis koosneb kümnest nummerdatud väljast. Üleval on tekst ""APOSTILLE", mille all on sulgudes "Convention de La Haye du 5 octobre 1961"" (prantsuse keeles "Haagi konventsioon 5. oktoobrist 1961"). Selleks, et apostill oleks kehtiv, peab pealkiri olema prantsuse keeles (konventsiooni artikkel 4).
Nummerdatud väljadele lisatakse järgmine informatsioon (võib olla välja andva asutuse riigikeeles või mõnes muus keeles):
1. Riik
Selle avaliku dokumendi
2. on allkirjastanud
3. ametikoht
4. kinnitatud….pitseriga/templiga
Kinnitanud
5. kus
6. millal
7. kes
8. nr
9. pitser
10. allkiri 
Kõlblikud dokumendivormid.
Konventsioon kehtib avaliku dokumendi suhtes, mis on väljastatud ühe konventsiooniga ühinenud riigi territooriumil ja mida soovitakse kasutada teises konventsiooniosalises riigis.
Apostilliga kinnitatakse kõigile nõuetele vastav originaaldokument, selle notariaalselt või ametlikult kinnitatud ärakiri, väljatrükk või väljavõte, mis sisaldab sellele dokumendile allakirjutanud ametiisiku allkirja, ees- ja perekonnanime, ametikohta ning vajadusel ka dokumendi väljaandnud asutuse pitserit.
Konventsiooni järgi on avalik dokument:
Konventsiooni ei kohaldata:
Puraviku tuuleveski

Puraviku tuuleveski on Hollandi tüüpi kuuekorruseline krohvitud paekivist tuulik Raplamaal Valtu külas. Tuuleveski on ehitatud 1815. aastal ning seda on esmamainitud 18. ja 19. sajandi vahetusel. Veski töötas 1936. aastani.
Veski ehitus.
Paarisaja aasta jooksul on tuulikule tehtud mitu ümberehitust: põhja- ja lõunaküljele ehitati tiibhooned ning silindrikujulise ülaosaga lisati tuulikule kõrgust. Tuuliku põhikonstruktsioonid on osaliselt säilinud. Esimesel korrusel asetseb kaks paekiviseinaga eraldatud ruumi, teine korrus oli tuuliku toimimisaastatel mehhanismide korrus, sellest on järgi jäänud vaid kunagised pilliraamistiku toetumise tapid. Kolmandal korrusel paiknesid veskikivid, samuti pääses sealt ringrõdule. Neljandal korrusel hoiti viljakotte. Viies korrus on tuulikul liigkorrus, millel otsene funktsioon puudus. Kuuendaks korruseks on peaalune korrus, säilinud on puitklotsidel pöörlev puidust tuulikupea krants. Tuuliku pea on kaetud värvitud plekiga.
Veski tänapäeval.
Tänapäeval tegutseb tuulikus Puraviku Tuuleveski OÜ sepikoda, kus 2003. aastast töötavad sepad Harri Riim ja Lauri Laiapea. Sealses töötoas saavad huvilised sepistamist katsetada, lisaks tehakse veskis ekskursioone ning avatud on käsitöökauplus. Veski ruume saab ka ürituste korraldamiseks rentida.
Diego Cavalieri

Diego Cavalieri (sündinud 1. detsembril 1982 São Paulos) on endine Brasiilia jalgpallur (väravavaht).
Ta alustas karjääri kodumaal Palmeirases, mille esindusmeeskonnas tegi debüüdi 2002. aastal.
2008. aasta juulis sõlmis ta kolme aasta pikkuse lepingu Liverpooliga. Debüüdi klubi meeskonnas tegi ta 23. septembril 2008 liiga karika mängus Crewe Alexandra vastu. Meistrite Liigas tegi ta debüüdi sama aasta detsembris mängus PSV Eindhovenis. Kahel Liverpoolis veedetud hooaja jooksul ei õnnestunud tal aga Premier League'is kordagi platsile pääseda.
2010. aasta augustis liitus ta Itaalia kõrgliiga klubiga Cesena. Ta veetis klubis kokku viis kuud, kuid ei pääsenud kordagi Itaalia kõrgliigas koosseisu, kuna klubi peatreener Massimo Ficcadenti eelistas Cesena põhiväravavahina 41-aastast veterani Francesco Antoniolit. Küll mängis Cavalieri ühe mängu Itaalia karikavõistlustel.
2010. aasta detsembris naasis ta Brasiiliasse, liitudes riigi kõrgliiga klubiga Fluminense. Ta sai kohe esimesel hooajal meeskonna põhiväravavahiks. 2012. aastal tuli ta klubiga nii Rio de Janeiro osariigi meistriks kui ka Brasiilia meistriks. Samal aastal valiti ta Brasiilia kõrgliiga hooaja sümboolsesse koosseisu. Fluminenses mängis ta kokku seitse hooaega.
2018. aasta märtsis sõlmis ta lühiajalise lepingu Premier League'i klubiga Crystal Palace. Ühtegi mängu ta klubi meeskonnas kirja ei saanud.
2018. aasta detsembris sõlmis ta lepingu Brasiilia kõrgliigaklubiga Botafogo. Tema lepingu Botafogoga lõpetati 2021. aasta septembris.
Debüüdi Brasiilia jalgpallikoondises tegi Cavalieri 21. novembril 2012 mängus Argentina vastu. Ta oli koondise varuväravavaht 2013. aasta FIFA konföderatsioonide karikaturniiril. Üheski mängus ta koosseisu ei pääsenud.
Pablo Felipe Teixeira

Pablo Felipe Teixeira (mängijanimega Pablo; sündinud 23. juunil 1992 Cambés) on Brasiilia jalgpallur. Ta mängib ründajana Brasiilia kõrgliiga klubis Athletico Paranaense.
Ta alustas Athletico Paranaenses ka klubikarjääri. Klubi meeskonnas debüteeris ta 2012. aastal. Ta oli Athletico Paranaensest laenul ka Figueirenses, Madridi Reali duubelmeeskonnas ja Jaapanis Cerezo Osakas.
2018. aastal tegi ta Atlético Paranaenses oma karjääri senise parima hooaja. Ta lõi Brasiilia kõrgliigas kokku 13 väravat, millega jäi sel hooajal liigas parima väravaküti arvestuses jagama kolmandat kohta. Lisaks tuli ta samal aastal klubiga Lõuna-Ameerika klubide karikavõistluste Copa Sudamericana võitjaks. Ta lõi Copa Sudamericanal kokku viis väravat, sealhulgas värava finaalseeria mõlemas mängus Colombia klubi Atlético Juniori vastu.
2018. aasta detsembris sõlmis ta São Pauloga nelja aasta pikkuse lepingu. Üleminekusumma oli 26,6 miljonit Brasiilia reaali.
2022. aastal naasis ta Athletico Paranaensesse.
Maria Väli Kvartett

Maria Väli Kvartett on Eesti džässansambel (kvartett). Ansambli eesotsas on Maria Väli.
Aravete jazz

Aravete jazz on džässipidu Järva maakonnas Aravete asulas. Üritust korraldab Arlet Palmiste.
Esimene pidu toimus 1984 Kangrumäel. Algul korraldas festivali Vello Mikk.
Pidu taaselustati 2006.
Tabasalu Jazz Fest

Tabasalu Jazz Fest (2000–2003 Tabasalu bigband fest) oli 2000–2013 Harju maakonnas Tabasalu asulas toimunud rahvusvaheline džässifestival. Üritust korraldas Tabasalu Kultuuriselts.
Frits-Allan Suurkask

Frits-Allan (teistes allikates ka Allan-Frits) Suurkask (13. jaanuar 1941 Tallinn – 29. november 2014 Tallinn) oli eesti korvpallur ja poliitikategelane. 
Elulugu.
Ta lõpetas 1959. aastal Tallinna 2. Keskkooli ja 1965. aastal Tallinna Polütehnilise Instituudi, kus õppis automaatikateaduskonnas. Töötas automaatikainsenerina.
Sportlasena.
Korvpalli hakkas mängima vend Valdu eeskujul, esimesed treenerid olid Joann Lõssov ja Heino Krevald. 
Võitis 1958 ja 1959 NSV Liidu koolinoorte spartakiaadil Eesti NSV meeskonnas 3. koha. Sai 1963. aastal Eesti NSV koondises NSV Liidu rahvaste spartakiaadil (mis ühtlasi olid NSV Liidu meistrivõistlused) 6. koha. 
Tuli aastatel 1962–1964 Tallinna Polütehnilise Instituudi meeskonnas Eesti NSV meistriks ja võitis 1962. aastal Eesti NSV karika. 
Poliitiline tegevus.
Ta osales 1987. aasta Hirvepargi meeleavaldusel. Ta oli 1988. aastal asutatud Eesti Rahvusliku Sõltumatuse Partei asutajaliige, hiljem selle revisjonikomisjoni ja Tallinna piirkonna juhatuse liige, 1989. aastast Eesti kodanike komiteede Tallinna ajutise sidetoimkonna liige (koos Viktor Jõgi ja Vello Metsojaga), Tallinna Kesklinna Eesti kodanike komitee esimees, Eesti Vabariigi Kodanike Tallinna komitee liige. 1990. aasta Eesti Kongressi valimistel kogus 1115 häält, kuid ei osutunud valituks. 1990. aastal Kaitseliidu Tallinna II malevkonna pealiku abi. 1991. aastast oli ta Eesti Komitee kodakondsuse ameti Tallinna büroo juhataja, kuni lahkus ametist protestiks Enn Seppeli tagandamise vastu. 18. juunist 1994 oli ta Tuleviku Eesti Erakonna, hiljem Põllumeeste Kogu, lõpuks Vabaduspartei – Põllumeeste Kogu liige. 2005. aastal asutatud Tartu Rahu Põlistamise Seltsi esimees, hiljem aseesimees. 
Isiklikku.
Passi järgi oli tema eesnimi Frits, ristinimeks pandi Allan. Tema vend oli endine korvpallikohtunik Valdu Suurkask. Tema pojad on Sulev (s 1962), Alar (s 1966) ja Heiki Suurkask (s 1972).
Paul Stastny

Paul Stastny (sündinud 27. detsembril 1985 Québecis) on Kanada päritolu USA jäähokimängija, kes mängib keskründajana NHL-i klubis Carolina Hurricanes.
Tema isa on Slovakkia päritolu Peter Šťastný, kes mängis aastaid NHL-is ja kuulus Tšehhoslovakkia jäähokikoondisse. Tema vanem vend Yan Stastny on olnud samuti jäähokimängija ja mänginud NHL-is. Lisaks on NHL-is mänginud ka tema onud Anton ja Marián Šťastný.
Stastny alustas karjääri United States Hockey League'i klubis River City Lancers. 2004. aastal liitus ta Denveri Ülikooli meeskonnaga Denver Pioneers. Esimesel aastal tuli ta meeskonnaga USA üliõpilaste meistriks.
2005. aastal valis Colorado Avalanche ta NHL-i "draft"is 44. valikuna. Tema debüüthooaeg oli 2006–07, mil ta lõi 28 väravat. Ta nomineeriti sel hooajal hooaja parima uustulnuka auhinnale Calder Memorial Trophy. 2011. aastal valiti Stastny NHL-i tähtede mängule.
2014. aasta juulis siirdus Stastny St. Louis Bluesi. 2018. aasta veebruaris liitus ta Winnipeg Jetsiga. 2018. aasta juulis sõlmis ta kolmeaastase lepingu Vegas Golden Knightsiga, kuid naasis 2020. aasta oktoobris Jetsi.
2022. aasta augustis sõlmis ta üheaastase lepingu Carolina Hurricanesiga.
Stastny on USA jäähokikoondise koosseisus võitnud 2010. aasta taliolümpiamängudelt hõbemedali ja 2013. aasta maailmameistrivõistlustelt pronksmedali.
Carey Price

Carey Price (sündinud 16. augustil 1987 Vancouveris) on Kanada jäähokimängija. Ta mängib NHL-i klubis Montreal Canadiens väravavahina.
Ta alustas karjääri 2002. aastal Western Hockey League'i (WHL) klubis Tri-City Americans.
2005. aastal valiti ta NHL-i "draft"is Canadiensi poolt viienda valikuna, kuid ta jäi veel kaheks hooajaks Americansi meeskonda. Hooajal 2006–07 võitis ta WHL-i parimale väravavahile antava Del Wilson Trophy ning valiti lisaks kogu Canadian Hockey League'i parimaks väravavahiks. Enne Canadiensiga liitumist mängis ta veel Canadiensi noorteklubis Hamilton Bulldogs American Hockey League'is. Hooajal 2006–07 tuli ta klubiga Calder Cupi võitjaks ja ta valiti väljalangemismängude väärtuslikumaks mängijaks. Canadiensi põhiväravavahiks sai ta hooaja 2007–08 teises pooles.
2015. aastal võitis ta nii NHL-i põhiturniiri silmapaistvamale mängijale antava Ted Lindsay Award, William M. Jennings Trophy (auhind väravavahile, kes on vähemalt 25 mänguga lasknud oma meeskonnale lüüa kõige vähem väravaid), parimale väravavahile antava Vezina Trophy kui ka hooaja väärtuslikumale mängijale antava Hart Memorial Trophy. Ta sai sellega esimeseks väravavahiks NHL-i ajaloos, kes on ühel hooajal kõik need neli auhinda võitnud.
NHL-i tähtede mängule on ta valitud kuuel korral (aastatel 2009, 2011, 2012, 2015, 2017, 2018)
Kanada jäähokikoondise koosseisus võitis ta 2014. aasta taliolümpiamängudel kuldmedali. Ta valiti turniiri parimaks väravavahiks.
Voka triatlon

Voka triatlon on triatlon, mis toimub Ida-Viru maakonnas Voka asula lähedal. Triatloni korraldab Robert Peets.
Esimene triatlon toimus 1984.
Alutaguse maraton

Alutaguse Maratoni nime all hakati 1. Tartu suusamartonist innustatuna suusasõite korraldama juba 1962. aastal kohalike suusaaktivistide Jüri Schmidti ja Arvi Abeli eestvedamisel.
Esimeste maratonide tarvis prooviti valitud piirkonnas mitut marsruuti ning kasvatati järjest osalejaskonda. Radade ettevalmistamisel oli suur roll Alutaguse matkaklubil. 1982. aastal võttis Eesti Põlevkivi juhtrolli enda kätte ning maratoni start ja finiš toodi Estonia kaevanduse territooriumile.
Taassünd.
Taasiseseisvumise keerulistel aegadel maratoni korraldamise traditsioon katkes, aga 2006. aastast taaskäivitati korraldamine Robert Peetsi ja Alutaguse Suusaklubi poolt. Maratonist on kujunenud piirkonna olulisim ja suurim talvine spordisündmus, mis toob igal aastal pea tuhat spordisõbra Pannjärvele, Alutaguse Puhke- ja Spordikeskusesse.
Senine osavõturekord pärineb 2013. aastast, mil maratonil osales peaaegu 1200 inimest. Lisaks maratoni 43 km põhidistantsile on populaarsust kogumas 22 km distants.
Maraton kuulub Eesti pikamaasuusatamise sarja Estoloppet ja on Rahvusvahelise Suusaliidu (FIS) kalendris.
Alutaguse maratoni ja Alutaguse rattamaratoni korraldab MTÜ Alutaguse maraton.
Öömaraton.
Viimaste aastate uuendusena on maratoni eelõhtul kavas öömaraton, kus osalejad saavad täiesti uue elamuse läbides poolmaratoni 22 km raja pilkases pimeduses vaid pealampide valguses. Aega ei võeta, see sõit on puhtaks nautimiseks. Öömaraton sai 2024.aastal juba 5 aastaseks.
Okupeeritud Eesti Sõna

Okupeeritud Eesti Sõna oli Eesti Kodanike Keskerakonna paljundatud häälekandja, mis ilmus aastail 1992–1993.
Ajaleht nimetati New Yorgis ilmuva Vaba Eesti Sõna järgi.
Ajaleht on väikese tiraaži tõttu haruldane ja seda ei leidu avalikes raamatukogudes.
Viru maraton

Viru maraton on Estoloppeti sarja kuuluv suusamaraton, mis toimub Lääne-Viru maakonnas Mõedaka ümbruses.
2018 toimus 33. Viru maraton.
Tallinskaja ulitsa (Moskva)

Tallinskaja ulitsa (Таллинская улица) on tänav Moskvas Looderingkonnas Strogino rajoonis alates Marssal Katukovi tänavast kuni Moskva ringteeni. 
Tänavale pandi Tallinskaja nimi 6. augustil 1979 Eesti NSV pealinna Tallinna järgi. 
2024. aasta oktoobris kirjutati meedias Moskva linnavalitsuse kavatsusest ümber nimetada „ebasõbralikele“ Balti riikidele viitava nimega tänavad, sealhulgas on uued nimed kavas anda Tallinna tänavale Moskva põhjaosas, Riia väljakule ja Riia vaksalile kesklinnas.
Tamsalu-Neeruti maraton

Tamsalu-Neeruti maraton on Estoloppeti sarja kuuluv suusamaraton, mis toimub Lääne-Viru maakonnas Tamsalu ja Neeruti ümbruses.
2018 toimus 20. Tamsalu-Neeruti maraton.
Haanja maraton

Haanja maraton on Estoloppeti sarja kuuluv suusamaraton, mis toimub Võru maakonnas Haanja ümbruses.
2018 toimus 43. Haanja maraton.
Tallinna suusamaraton

Tallinna suusamaraton on Estoloppeti sarja kuuluv suusamaraton, mis toimub Tallinna ümbruses.
2018 toimus 20. Tallinna suusamaraton.
Mulgi uisumaraton

Mulgi uisumaraton on Viljandi maakonnas Viljandis Viljandi järvel toimuv uisutamisvõistlus.
Uisumaratoni sõidetakse kahel distantsil: umbes 10 km (rahvadistants) ja umbes 30 km (maratonidistants).
2019. aastal toimus kümnes Mulgi uisumaraton, 2023. aastal kaheteistkümnes.
I Mulgi Uisumaraton.
Toimumisaeg: 10.01.2010
Distantsid: 70 km, 30 km, 10 km
II Mulgi Uisumaraton.
Toimumisaeg: 8.01.2011
Distantsid: 40 km, 20 km, 7,7 km
III Mulgi Uisumaraton.
Toimumisaeg: 12.02.2012
Distantsid: 50 km, 30 km, 10 km
IV Mulgi Uisumaraton.
Toimumisaeg: 20.01.2013
Distantsid: 30 km, 10 km, 4 km
V Mulgi Uisumaraton.
Toimumisaeg: 26.01.2014
Distantsid: 30 km, 10 km
VI Mulgi Uisumaraton.
Toimumisaeg: 23.01.2016
Distantsid: 30 km, 10 km
VII Mulgi Uisumaraton.
Toimumisaeg: 9.01.2017
Distantsid: 30 km, 10 km
IX Mulgi Uisumaraton.
Toimumisaeg: 10.02.2018
Distantsid: 30 km, 10 km
X Mulgi Uisumaraton.
Toimumisaeg: 20.01.2019
Distantsid: 30 km, 10 km
XI Mulgi Uisumaraton.
Toimumisaeg: 23.01.2022
Distantsid: 30 km, 10 km
XII Mulgi Uisumaraton.
Toimumisaeg: 12.02.2023
Distantsid: 32 km, 10 km
XIII Mulgi Uisumaraton.
Toimumisaeg: 20.01.2024
Distantsid: 30 km, 10 km
Alatised lõpetajad.
Nimekiri võistlejatest, kes on kõigil seni toimunud võistlustel mõnel distantsil finišisse jõudnud.
Tallinska tänav

Tallinska tänav on mitme tänava nimi:
Klaarstroom

Klaarstroom on asula Lõuna-Aafrika Vabariigis Lääne-Kapimaa provintsis Kesk-Karoo ringkonnas.
Lõuna-Aafrika Vabariigi 2011. aasta rahvaloenduse andmetel oli Klaarstroomi elanikest värvilisi 96,06%, valgeid 2,91% ja mustanahalisi aafriklasi 1,03%. Afrikaani keelt pidas emakeeleks 98,29% inimesi ja inglise keelt 1,71%.
Võhandu maraton

Võhandu maraton on aerutamismaraton, mida korraldatakse Võhandu jõel. Võhandu maraton on üks Euroopa suuremaid ja raskemaid aerutamisvõistlusi, mis sai alguse 2006. aastal.
Marsruut ja kestus.
Maraton toimub igal aastal aprilli kolmandal laupäeval, ühisstart antakse kell seitse hommikul Tamula järvel. Maratoni marsruut kulgeb mööda Võhandu jõge Võru- ja Põlvamaal, see on ligi 100 kilomeetrit pikk, kontrollaeg on 24 tundi. Finiš on Põlvamaal Võõpsu külas. 
Võitjate ajad jäävad 8 tunni piirimaile, aga viimased paatkonnad jõuavad kohale pühapäeva hommikul. Aega kulub neil ligikaudu 22-23 tundi. Keskmine sõiduaeg maratonil on ligi 14 tundi.
Ajalugu.
2005. aasta 14. mail sõitsid Hillar Irves ja Sixten Sild kanuuga Tamula järvelt mööda Võhandu jõge Räpina randa Lämmijärvel. Aega kulus distantsi läbimiseks 14 tundi ja 53 minutit.
Esimese Võhandu maratoni finiš oli Räpina sadamas Lämmijärvel ning nii oli see ka edaspidi kavas jätta. Ilm oli kogu öö tuulevaikne ja järvepind peegelsile – see võimaldas kõigil alustel probleemideta järvel aerutada ning ohutult finišeeruda.
Teisel maratonil korraldus muutus – finiš toodi pärast esimese kolme meresüsta finišeerumist Räpina sadamast ohutuse tagamiseks Võõpsu paadisadamasse Võhandu jõel ja see on maratoni lõpp-punkt tänini.
2021. aastal toimus 16. Võhandu maraton. 16 aastaga on Võhandu maratoni lõpetanud 1011 naist ja 6375 meest. Kokku on maratoni finišisse jõudnud 7386 inimest 34 riigist.
Matjiesfontein

Matjiesfontein on asula Lõuna-Aafrika Vabariigis Lääne-Kapimaa provintsis Kesk-Karoo ringkonnas Laingsburgi vallas.
Lõuna-Aafrika Vabariigi 2011. aasta rahvaloenduse andmetel oli Matjiesfonteini elanikest värvilisi 97,63%, mustanahalisi aafriklasi 1,18%, valgeid 0,71% ja teisi 0,47%. Afrikaani keelt pidas emakeeleks 97,38% inimesi, tsvana keelt 1,19%, ndebele keelt 0,95%, sotho keelt 0,24% ja inglise keelt 0,24%.
Johanniitide Abi Eestis

Johanniitide Abi Eestis on Eesti sihtasutus, mis allub EELK-le. Sihtasutuse eesmärk on kristlikke põhimõtteid järgides toetada haigeid ja abivajajaid.
Sihtasutus asutati 2004.
Henley on Klip

Henley on Klip on asula Lõuna-Aafrika Vabariigis Gautengi provintsis Sedibengi ringkonnas Midvaali vallas.
Henley on Klip on rajatud 1904. aastal.
Lõuna-Aafrika Vabariigi 2011. aasta rahvaloenduse andmetel oli Henley on Klipi elanikest valgeid 55,57%, mustanahalisi aafriklasi 40,16%, värvilisi 2,42%, India või Aasia päritolu inimesi 1,50% ja teisi 0,37%. Inglise keelt pidas emakeeleks 41,87% inimesi, afrikaani keelt 27,91%, suulu keelt 9,80%, sotho keelt 7,84%, koosa keelt 2,34%, tsvana keelt 2,03%, ndebele keelt 1,40%, tsonga keelt 1,27% ja pedi keelt 1,21%.
Arstlik Perenõuandla

OÜ Arstlik Perenõuandla on Tallinnas aadressil Suur-Ameerika tänav 18a töötav meditsiiniasutus, mis muu hulgas tegeleb seksuaalmeditsiini ja pereprobleemidega.
Asutus alustas tegevust 1993 Helvi Rammuli eestvedamisel.
Poiste-solistide võistulaulmine

Poiste-solistide võistulaulmine on Eesti Meestelaulu Seltsi korraldatav lauluvõistlus poiste-solistidele.
2019 toimub 11. võistulaulmine.
Tsakane

Tsakane on linn ("township") Lõuna-Aafrika Vabariigis Gautengi provintsis Ekurhuleni linnaringkonnas.
Tsakane on asutatud 1960. aastate algul.
Lõuna-Aafrika Vabariigi 2011. aasta rahvaloenduse andmetel oli Tsakane elanikest mustanahalisi aafriklasi 98,79%, värvilisi 0,40%, valgeid 0,21%, India või Aasia päritolu inimesi 0,16% ja teisi 0,45%. Suulu keelt pidas emakeeleks 57,87% inimesi, sotho keelt 10,11%, pedi keelt 7,49%, koosa keelt 6,56%, tsonga keelt 4,04%, tsvana keelt 3,58%, ndebele keelt 3,30%, inglise keelt 2,28% ja svaasi keelt 1,93%.
Barkly West

Barkly West (afrikaani keeles Barkly-Wes) on linn Lõuna-Aafrika Vabariigis Põhja-Kapimaa provintsis Frances Baardi ringkonnas, Dikgatlongi valla halduskeskus. Linn asub Vaali jõe põhjakaldal.
Asula sai alguse 1869. aastal, mil piirkonnast leiti teemante. Praeguse nime sai Barkly West 1873. aastal.
Lõuna-Aafrika Vabariigi 2011. aasta rahvaloenduse andmetel oli Barkly Westi elanikest mustanahalisi aafriklasi 71,7%, värvilisi 22,6%, valgeid 3,7%, India või Aasia päritolu inimesi 0,4% ja teisi 1,6%. Tsvana keelt pidas emakeeleks 60,3% inimesi, afrikaani keelt 31,4%, inglise keelt 2,3%, sotho keelt 1,8% ja teisi keeli 4,1%.
Ilka Štuhec

Ilka Štuhec (sündinud 26. oktoobril 1990 Slovenj Gradecis) on Sloveenia mäesuusataja.
2014. aasta taliolümpiamängudel Sotšis osales ta neljal alal ning parima kohana sai ta kiirlaskumises kümnenda koha.
Hooajast 2017–2018, sealhulgas 2018. aasta taliolümpiamängudest, jäi ta vigastuse tõttu eemale.
Tema esimesed maailmameistrivõistlused olid 2013. aastal Schladmingis, kus tema parimaks kohaks jäi ülisuurslaalomis saadud kuues koht. 2015. aasta maailmameistrivõistlustel Beaver Creekis saavutas ta parima koha Alpi kahevõistluses, kus oli seitsmes. 2017. aasta maailmameistrivõistlustel tuli ta maailmameistriks kiirlaskumises.
2019. aastal tuli ta uuesti kiirlaskumise maailmameistriks.
Maailma karikasarjas tegi ta debüüdi 17. märtsil 2007 vaid 16-aastaselt. Esimese etapivõidu ja ühtlasi esimese poodiumikoha sai ta MK-sarjas 2. detsembril 2016 Lake Louise'is kiirlaskumises.
Hooajal 2016–2017 saavutas ta maailma karikasarja üldarvestuses teise koha.
2017. aastal valiti ta Sloveenia aasta naissportlaseks.
Saavutused.
Maailma karikasarjas.
Ilka Štuhec on osalenud () 145 MK-etapil ja jõudnud esikolmikusse 17 korral, millest üheksal korral on ta võitnud.
Muldersdrift

Muldersdrift on asula Lõuna-Aafrika Vabariigis Gautengi provintsis West Randi ringkonnas.
Lõuna-Aafrika Vabariigi 2011. aasta rahvaloenduse andmetel oli Muldersdrifti elanikest mustanahalisi aafriklasi 89,97%, valgeid 9,06%, värvilisi 0,86% ja India või Aasia päritolu inimesi 0,17%. Tsvana keelt pidas emakeeleks 19,21% inimesi, suulu keelt 15,14%, sotho keelt 10,09%, inglise keelt 8,43%, pedi keelt 7,17%, venda keelt 6,25%, afrikaani keelt 5,68%, ndebele keelt 5,39%, tsonga keelt 4,93% ja koosa keelt 3,27%.
Saint-Cloud' hertsog

Saint-Cloud' hertsog oli aastail 1674–1789 eksisteerinud Prantsusmaa aadlitiitel, mis kaasnes Pariisi peapiiskopi ametikohaga.
Saint-Cloud' hertsogitiitlit kandsid:
Avaliku omandi päev

Avaliku omandi päeva ehk vabakasutuspäeva tähistatakse iga aasta 1. jaanuaril, sest just siis liiguvad avalikku omandisse teosed, mille autoriõiguste tähtaeg lõppes eelneva aasta jooksul.
Näiteid.
Järgmiste autorite teosed muutusid vabalt kasutatavaks nende 70. surma-aastapäevale järgneval 1. jaanuaril:
Võimalik, et esimene kord, kui 1. jaanuari nimetati avaliku omandi päevaks, oli 2004. aastal, kui seda tegi Wallace J. McLean. Ideed aitas levitada Lawrence Lessig.
Leliefontein

Leliefontein on asula Lõuna-Aafrika Vabariigis Põhja-Kapimaa provintsis Namakwa ringkonnas.
Leliefontein on saanud alguse 1816. aastal asutatud misjonijaamast.
Lõuna-Aafrika Vabariigi 2011. aasta rahvaloenduse andmetel oli Leliefonteini elanikest värvilisi 99,03%, India või Aasia päritolu inimesi 0,32%, mustanahalisi aafriklasi 0,32% ja teisi 0,16%. Afrikaani keelt pidas emakeeleks 95,62% inimesi, inglise keelt 2,76% ja tsvana keelt 1,14%.
Baardskeerdersbos

Baardskeerdersbos on küla Lõuna-Aafrika Vabariigis Lääne-Kapimaa provintsis Overbergi ringkonnas Overstrandi vallas.
Lõuna-Aafrika Vabariigi 2011. aasta rahvaloenduse andmetel oli Baardskeerdersbosi elanikest valgeid 87,38%, värvilisi 10,68% ja mustanahalisi aafriklasi 1,94%. Afrikaani keelt pidas emakeeleks 66,02% inimesi, inglise keelt 33,01% ja teisi keeli 0,97%.
3sat

3sat on Saksa telekanal.
Telekanal on suunatud eeskätt Saksamaa, Austria ja Šveitsi elanikele. Põhiliselt edastatakse harivaid telesaateid ajaloolistel ja kultuuri teemadel, mängufilme ja uudistesaateid.
Malgas

Malgas on asula Lõuna-Aafrika Vabariigis Lääne-Kapimaa provintsis Overbergi ringkonnas. Malgas asub Breede jõe paremal kaldal.
Lõuna-Aafrika Vabariigi 2011. aasta rahvaloenduse andmetel oli Malgase elanikest värvilisi 50,00%, valgeid 38,64% ja mustanahalisi aafriklasi 11,36%. Afrikaani keelt pidas emakeeleks 72,73% inimesi, inglise keelt 18,18%, koosa keelt 2,27%, ndebele keelt 2,27% ja sotho keelt 2,27%.
Komisjoniline kohtupsühhiaatriaekspertiis

Komisjoniline kohtupsühhiaatria ekspertiis on kohtupühhiaatrilise ekspertiisi vorm, mis osutub vajalikuks juhul, kui tuleb kontrollida isiku psüühikahäire diagnoosi ning selle otsest seost teo õigusliku tagajärjega. Mida keerukam ja vastutusrikkam on ekspertiis (mida raskem on süüdistatavale määrav kuritegu), seda vajalikum on komisjonilise ekspertiisi määramine. Komisjonilist kohtupsühhiaatria ekspertiisi reguleerib kohtuekspertiisiseadus. Komisjonilist kohtupsühhiaatria ekspertiisi teostab Eesti Kohtuekspertiisi Instituut.
Kuidas algatatakse komisjoniline kohtupsühhiaatriaekspertiis?
Komisjonilise kohtupsühhiaatria ekspertiisi puhul suunab kohtupsühhiaatrilisse ekspertiisi õiguskaitse ametkonna töötaja (politsei, kohus, uurija, prokurör). Peale ekspertiisimääruse koostamist ning konkreetse diagnoosi määramist on võimalik algatada komisjoniline kohtupsühhiaatria. Ekspertiis määratakse juhul, kui on tekkinud kahtlus kohtuasjaga seotud isiku psüühilise tervise suhtes. Ilma ekspertiisimääruseta kohtupsühhiaatrilist ekspertiisi ei tehta. Ekspertiisimäärus sisaldab kindlat psüühikahäire diagnoosi 
Kohtupsühhiaatriaekspertiisi võib korraldada ambulatoorselt või statsionaarselt. Ambulatoorne ekspertiis on oma sisult ühekordne hindamine, statsionaarne ekspertiis aga eeldab pikaajalist vaatlust ja isiku intervjueerimist kontrollitud keskkonnas (nt haiglas või vanglas) Statsionaarne ekspertiis on vajalik, kui tegemist on kahtlusega tõsiseltvõetavas katses psüühikahäireid stimuleerida. 
Kes kuulub komisjoni?
Komisjoni kuulub vähemalt kaks sama ala esindajat (kaks psühhiaatrit) Kindlasti tuleb eristada komisjonilist kohtupsühhiaatriat kompleksekspertiisist, kuna kompleksekspertiisi puhul teostavad ekspertiisi mitme ala esindajad (psühhiaater koostöös psühholoogi, seksuoloogi, neuroloogi, kohtuarsti või mitme psühhiaatriga).
Komisjonilise ekspertiisi puhul tutvub toimiku materjalidega psühhiaater, kes annab komisjonile ülevaate kehalisest ja psüühilisest seisundist, kriminaal- või tsiviilasja sisust ja ekspertidele esitatud küsimustest.
Ühine arvamus kinnitatakse allkirjaga. Eriarvamusele jäänud ekspert esitab oma arvamuse eraldi.
Helen Zille

Otta Helene Maree (sünninimi Otta Helene Zille; sündinud 9. märtsil 1951 Johannesburgis) on Lõuna-Aafrika Vabariigi poliitik.
Helen Zille on pärit saksa-juudi immigrantide perekonnast. Bakalaureusekraadi omandas ta Witwatersrandi Ülikoolis. Seejärel töötas ta ajakirjanikuna ja tegutses apartheidi-vastase aktivistina. 1980. aastatel oli ta tegev mitmetes mittetulundusühingutes.
1989–1993 juhtis ta konsultatsioonifirmat. 1993–1999 oli ta Kaplinna Ülikooli avalike suhete juht ja 1999–2004 Lääne-Kapimaa provintsi parlamendi liige.
14. aprillist 2004 kuni 15. märtsini 2006 oli ta Lõuna-Aafrika Vabariigi parlamendi liige.
15. märtsist 2006 kuni 30. aprillini 2009 oli Zille Kaplinna linnapea.
6. maist 2007 kuni 10. maini 2015 oli Helen Zille Demokraatliku Alliansi esimees.
Alates 6. maist 2009 kuni 22. maini 2019 oli ta Lääne-Kapimaa provintsi peaminister.
Helmi Vill

Helmi Vill (1904–1973) oli eesti rahvalaulik.
Vill sündis Karula kihelkonnas Vana-Antsla vallas Mõisamäel. Regilaule õppis ta oma isapoolselt vanaemalt Triina Hermannilt, kes oli tunnustatud pulmalaulik. Hiljem oli ta Antsla lähedal Urvaste kihelkonna Säre (praegu Kraavi) külas asuva Säremiku talu perenaine.
Temalt on kokku kirja pandud 15 laulu, peamiselt 1957. ja 1965. aastal toimunud ekspeditsioonide käigus. Märkides, et vanad laulud pidid talle eriliselt lähedased olema, sest kuigi ka teised Triina Hermanni lapselapsed olid vanaemalt regilaule õppinud, ei mäletanud nad kaugeltki nii palju terviklikke regilauluvariante.
Rahvaluulekogujad on Helmit kirjeldanud väga tagasihoidliku naisena. Folklorist Ottilie-Olga Kõiva on kirjutanud, et 1957. aasta ekspeditsiooni käigus soostus Helmi Antslasse lindistusele tulema ainult tänu lubadusele, et läheneva halva ilma tõttu aitab teadlaste meeskond teda hiljem põllukoristusel. 
Isiklikku.
Tal on tütar Ene, kes kirjutas 1956. aastal mitmeid ema laule arhiivide tarbeks üles.
Digitaalkuju

Digitaalkuju ehk digitaalne kuju on andmete (tekst, pilt, audio- ja videosignaal) esitus digitaalsel ehk numbrilisel kujul (inglise keeles on "digit" number), täpsemalt kahendsüsteemi numbritega 1 ja 0 (neid nimetatakse siin bittideks).
Andmete teisendamist digitaalkujule nimetatakse digiteerimiseks. Andmeid digiteeritakse seepärast, et neid oleks hõlpsam töödelda ja talletada, samuti kaovabalt (moonutusteta) edastada internetti ja mobiilsidet kasutades. Et digitaalkujul edastatud infot saaks kasutada, teisendatakse see vastuvõtuseadmes (arvutis, mobiiltelefonis) tagasi loetavaks tekstiks, nähtavaks pildiks ja kuuldavaks heliks.
Vahepeal digitaalkujule üle viidavate andmeobjektide nimetuse algul võib olla digitaalne, digitaal- ja/või digi-, näiteks:
Mõnel juhul võib analoogkuju üldse puududa, näiteks digiallkiri, digiraha, või siis põhineb tegevus digitaaltehnikal (digitaalne jalajälg) või digivahendite (arvuti, internet) kasutamisel (digitaalne kirjaoskus).
Kuna andmeüksuste digitaalkujud saadakse ja neid töödeldakse elektroonika vahenditega, siis on digitaalsega samas tähenduses kasutusel ka elektrooniline ehk elektroonne, elektron- ja e-:
Sleepy Hollow

Sleepy Hollow on küla USA-s New Yorgi osariigis Westchesteri maakonnas Mount Pleasanti vallas. See asub Hudsoni jõe vasakkaldal umbes 48 km kaugusel New Yorgi kesklinnast Midtown Manhattanist põhjas. Sellest lõunas asub Tarrytowni küla.
2010. aasta rahvaloenduse andmetel oli seal 9870 elanikku ja 2020. aastal 9986 elanikku. 
Sleepy Hollow on tuntud peamiselt tänu Washington Irvingi teosele "Unise oru legend" ("The Legend of Sleepy Hollow"). Irving on maetud sealsamas asuvale Sleepy Hollow' kalmistule.
New Yorgist lähtuv Broadway liitub külas maanteega Route 9.
White Plains

White Plains on linn Ameerika Ühendriikides New Yorgi osariigis, Westchesteri maakonna halduskeskus. See on rahvaarvult osariigi üheteistkümnes linn, kuuludes New Yorgi suurlinnapiirkonda.
Elanike arv on 2020. aasta rahvaloenduse kohaselt 59 559. Aastal 2010 oli elanikke 56 853.
White Plains on asutatud 1683. aastal. Linnaõigused sai see 1916. aastal.
Regis Philbin

Regis Francis Xavier Philbin (25. august 1931 New York – 24. juuli 2020 Greenwich, Connecticut) oli USA telesaatejuht. Ta on eelkõige tuntud jutusaadetest ja telemängudest.
1953. aastal lõpetas ta sotsioloogia alal Notre Dame'i Ülikooli. Televisioonis astus ta esimest korda üles 1960. aastatel. Ta sai tuntuks 1960. aastate lõpus Joey Bishopi jutusaates "The Joey Bishop Show".
Ta oli eelkõige tuntud hommikuprogrammist "Live! with Regis and Kathie Lee" (hiljem "Live with Regis and Kelly"), mida ta juhtis aastatel 1983–2011. Aastatel 1985–2000 juhtis ta seda koos Kathie Lee Giffordiga, hiljem Kelly Ripaga. Philbin juhtis muuhulgas veel mängusaateid "Kes tahab saada miljonäriks?" ("Who Wants to Be a Millionaire") ja "Million Dollar Password". 2006. aastal oli ta talendisaate "America's Got Talent" esimese hooaja juht.
Philbin tegeles ka laulmisega. Ta andis välja kolm stuudioalbumit ning 2005. aastal jõulualbumi. Tema 2009. aastal ilmunud album "Just You. Just Me." jõudis USA plaadimüügiedetabelis Billboard 200 üheksandale kohale.
Ta pälvis neli korda Daytime Emmy Award'i ning 2008. aastal lisaks Daytime Emmy Award'i elutööauhinna. 2003. aastal sai ta Hollywoodi kuulsuste alleele omanimelise tähe. 2006. aastal võeti ta Televisiooni Kuulsuste Halli liikmeks. 2004. aasta augustis jõudis ta Guinnessi rekordite raamatusse kui kõige kauem USA-s otse-eetris olnud saatejuht, karjääri jooksul kokku umbes 17 000 tundi ehk 708 ööpäeva.
Remington ACR

"Mitte segi ajada Advanced Combat Rifle'iga."
Adaptive Combat Rifle (inglise keelest "Kohanev Võitlusvintpüss"; ACR; ka Masada, Bushmaster ACR või Remington ACR) on modulaarne Ameerika Ühendriikide ründevintpüss, mille konstrueeris kaitsetööstusettevõte Magpul Industries Austinis Texases. Jaanuaris 2008 võttis ACR-i tootmise, turundamise ja müümise üle Bushmaster Firearms International. Sõjaväele ja politseile tootis ACR-i 2020. aastani Remington Arms.
Remington Armsi toodetud ACR-idel on valikuline tulerežiim, Bushmasteri ACR-id on ainult poolautomaatse tulerežiimiga. ACR oli üks karabiini M4 võimalikest asendustest ning osales USA armee konkursil "Individual Carbine".
Andrejs Priedkalns

Andrejs Priedkalns (28. november 1873 Tirza vald, Valga kreis – 1. aprill 1923 Riia) oli Läti arst ja poliitik. Aastal 1907 valiti ta Vene keisririigi III Riigiduuma liikmeks (Liivimaa kubermangust).
Ta sündis aastal 1873 Tirza vallas Valga kreisis sulase perekonnas. Pärast õpinguid Vecpiebalga kihelkonnakoolis sooritas ta Cēsises rahvakooli õpetaja eksami ja töötas õpetajana Krape koolis (asub praeguse haldusjaotuse järele Ogre piirkonnas Krape vallas) ning seejärel Riias. Aastal 1898 astus ta Moskva Ülikooli arstiteaduskonda, mille lõpetas aastal 1903. Seejärel töötas ta Madlienas arstina. Ta võttis osa 1905. aasta revolutsioonist.
Aastal 1907 valiti ta Vene keisririigi III Riigiduuma liikmeks (Liivimaa kubermangust). Duumas olles kuulus sotsiaaldemokraatide fraktsiooni.
Pärast Esimese maailmasõja algust sai tast aastal 1915 Petrogradis Läti pagulasarst. Aastal 1916 ta arreteeriti ning ta viibis Krestõ vanglas. Pärast Veebruarirevolutsiooni vabastati ta Ajutise Valitsuse poolt kui poliitvang ning ta määrati 3. aprillil 1917 Liivimaa kubermangu komissariks.
Lätis oli ta Valka kooli sanitaarosakonna juhataja. Pärast ametikoha kaotamist jätkas ta arstipraktikat Valkas ja oli õppejõud Valkas organiseeritud Rahvaülikoolis. Pärast Läti Sotsialistliku Nõukogude Vabariigi asutamist jaanuaris 1919 asutas ta Lätis esimese tasuta ambulatoorse kliiniku ja oli Valka maakonna rahvatervise osakonna juhataja. Aastal 1919 määras Läti Vabariigi Ajutine Valitsus ta Riia Linna Lastehaigla peaarstiks.
Andrejs Priedkalns suri 1. aprillil 1923 Riias.
Motown

Motown Records, Inc. on USA plaadifirma, mis on tuntuks saanud eelkõige tänu soulimuusikale.
Motown oli esimene rahvusvaheliselt edukas plaadifirma, mis kuulus afroameeriklasele. Selle asutas 12. jaanuaril 1959 Detroitis Berry Gordy. Algul kandis plaadifirma nime Tamla Records, 14. aprillil 1960 sai selle nimeks Motown Record Corporation. 1972. aastal kolis ettevõte Los Angelesse, jäädes eraldiseisvaks ettevõtteks kuni 1988. aastani, mil Gordy müüs selle MCA-le. 1994. aastal müüdi see PolyGramile ning hiljem omandas selle taas MCA järel asutatud Universal Music Group, mis ostis PolyGrami 1999. aastal.
1960. aastatel olid plaadifirmaga lepingulistes suhetes teiste hulgas Stevie Wonder, Rare Earth, Marvin Gaye, Diana Ross &amp; The Supremes, The Temptations, The Four Tops, Smokey Robinson &amp; The Miracles, Martha &amp; the Vandellas, The Jackson 5 ja Gladys Knight &amp; the Pips.
Esimene Motowni produtseeritud singel, mis jõudis USA singlite edetabelis Billboard Hot 100 esikohale, oli The Marvelettesi "Please Mr. Postman" (1961).
A-91

A-91 on Nõukogude Liidu "bullpup"-ründevintpüss, mis konstrueeriti 1990. aastate alguses KBP Instrumentide disainibüroos Tulas. A-91 on 9A-91 relvaperekonna edasiarendus.
Paris-Saclay

Paris-Saclay on tehnoloogia- ja teaduspark Saclay lähedal Île-de-France'is. See hõlmab teadusasutusi, kahte suurt Prantsusmaa ülikooli kõrghariduskeskustega ("Grandes Écoles") ja ka eraettevõtete uurimiskeskusi. 2013. aastal paigutas Technology Review Paris-Saclay maailma 8 parima teadusklastri hulka. 2014. aastal hõlmas see ligi 15% Prantsusmaa teadusuuringute võimsusest.
Esimesed asulad pärinevad 1950. aastatest ning piirkonda laiendati mitu korda 1970. ja 2000. aastatel. Praegu on käimas mitmed projektid ülikoolilinnaku edasiarendamiseks, sealhulgas osade rajatiste ümberpaigutamine.
Tänapäeval asuvad selles piirkonnas paljud Euroopa suurimad kõrgtehnoloogiaettevõtted, aga ka Prantsusmaa kaks juhtivat ülikooli Université Paris-Saclay (CentraleSupélec, ENS Paris-Saclay jne) ja "Institut polytechnique de Paris" (École polytechnique, Télécom ParisTech, HEC Paris jne). ARWU 2020 edetabelis on Université Paris-Saclay maailmas matemaatikas 14. kohal ja füüsikas 9. kohal (Euroopas 1.).
Eesmärk oli tugevdada klastrit, et luua rahvusvaheline teadus- ja tehnoloogiakeskus, mis suudaks konkureerida teiste kõrgtehnoloogiliste piirkondadega, nagu Silicon Valley või Cambridge, MA.